郭符甲
註釋

↑  《明季三朝野史》：“符甲，晋江人。”
↑  乾隆《泉州府志·郭符甲》：“郭符甲，字辅伯，号介庵，晋江人。”
↑  道光《晋江县志·郭符甲 》：“郭符甲，字辅伯。”
↑  《竹间十日话》：“郭符甲，南安县人。”
↑  《闽中理学渊源考·郭介庵先生符甲》：“郭符甲，字辅伯，号介庵，晋江人。诞母家谢氏山庄灵鹫山下，山挺众峰特立。”
↑  《闽中理学渊源考·郭介庵先生符甲》：“公生而严正不阿，有岳峙伟概，自幼至壮，虽接谈宴集，竟日夜端坐，兀然未尝箕倚。少聪颖，过目成诵，凡天文、地理、星数、医卜、律剑、琴棋、画篆、书刻、骑射之艺，皆谙习。精通五经子史，垂髫即淹贯。
八岁成举子业，研精于《易》。……
天启癸亥，年十九，为学使周日台公拔儒士第一。”
↑  乾隆《泉州府志·郭符甲》：“符甲过目成诵，八岁成举子业。垂髫淹贯六经、子、史，尤精于《易》，凡天文、地理、星数、医卜、律剑、琴棋、画篆、书刻、骑射，无不谙习兼通。”
↑  《闽中理学渊源考·郭介庵先生符甲》：“甲子，年二十，登贤书，莆郡司理祁世培校所得士。”
↑  《罪惟錄選輯三·傳二》：祁彪佳，字幼文，號世培，一字虎子……年十七，以童子應試，登萬曆戊子鄉薦。天啟壬戌，成進士；授興化府推官，為治明敏。甲子分闈，得五經顏茂猷及郭符甲等。外艱，講學廬居；主於有體及用。
1 2 3 4 5 6  《闽中理学渊源考·郭介庵先生符甲》：“乙丑下第，归读书恭定公（郭惟贤谥恭定）祠以自励。
戊辰下第后，教读给日用，且供菽水。历漳、潮、平和、饶平及齐、鲁、丰沛诸郡邑，足迹不肯一踵公门，惟与生徒讲论，或娱诗酒、穷山水、搜胜探奇。
其在平和也，有僧求公序文作衣钵计，遇盗，欲杀之，搜见其文，大奇之，曰：‘此郭大人笔也，清操君子，汝获与游耶？！’释之。僧袖文来谢，曰：‘活我者此也。’因乞题简，末云‘斋地’，在大蓬山顶。公深夜读书，虎常来窗外伏听，每有咆哮超跃，声彻于内，公著《虎听草》纪之。
其在饶平也，邑人黄姓者求公书匾及门对悬挂，后其家失火尽烬，惟匾、对岿然仅存，人皆异之。饶令邱金声，公同里同年友也，居是邑三年，不通一刺、谋一面。邱甚怪之，一日徒步造访，公闭斋门不纳，只隔扉问答。邱曰：‘郭年兄何见拒之深也？’公曰：‘尔治尔政，吾读吾书，公私互无干涉，决于尔治内终不亲觏也。’其狷介类如此。
其在丰沛也，以地近圣贤，风多淳古，公意欲挈家卜居于此，乃积馆俸买阚家园地百六十亩，并构茅屋一所。嗣而值沧桑之变，所志乃不果。
公二十年青袍，六上春官。”
1 2 3  乾隆《泉州府志·郭符甲》：“戊辰下第后，历漳、潮、齐、鲁、丰沛诸郡邑，舌耕以供菽水。
在平和，有僧求其序文作衣钵计。遇盗，欲杀之，搜见其文，曰：‘此清操君子，汝获与游耶？’释之。僧持文来谢，曰：‘活我者，此也！’斋地在大蓬山顶，深夜读书，有虎来窗外伏听，作《虎听草》纪之。
在饶平，有黄姓求书匾联。后其家失火，惟匾联岿然独存，人咸异之。饶令邱金声，同年也，三年不通一刺。邱闻，怪之。一日，徒步过访，闭门不纳。邱曰：‘郭年兄何见拒深也！’曰：‘尔治尔政，吾读吾书，互无干涉。’ 终不一觏。
在丰沛，以地近圣贤，风多淳古，意欲卜居于此，积俸买阚家园地百六十亩，并构茅屋数间。嗣值倥傯，乃不果。”
↑  《明季三朝野史》：“崇祯十六年进士。”
↑  《竹间十日话》：“崇祯癸未进士。”
↑  乾隆《泉州府志·郭符甲》：“天启甲子举人，崇祯癸未进士。”“会闱出官僚春坊周巢轩之门，得卷，大加器赏曰：‘此正气文字，必真人品也！’以誊录多讹，不置前矛。”
↑  道光《晋江县志·郭符甲》：“崇祯癸未进士。”
↑  《闽中理学渊源考·郭介庵先生符甲》：“崇祯癸未，年三十九，宫僚春坊周巢轩公同校礼闱，得公卷，大加器赏曰：‘此正气文字，必真人品也。’亟荐之，以誊朱鱼鲁，待校改乃定，不置前矛。殿试二甲，假归里。”
↑  康熙《南安縣志·卷十一·科目志之一》：“懷宗崇禎十六年癸未楊廷鑑榜……郭符甲 大理寺觀政”
↑  《闽中理学渊源考·郭介庵先生符甲》：甲申，贼闯犯都门，闻三月十九之变，恨不与难。
公为孝廉时，赠资德大夫辱庵公与赠太夫人谢母布衣疏食，怡然曰：‘不可以吾两人易儿纯操。’公之卓行，亦二尊人之遗也。”
↑  乾隆《泉州府志·郭符甲》：“甲申，闯贼之变，闻巢轩殉难，曰：‘吾幸出忠义之门矣！’”
↑  乾隆《泉州府志·郭符甲》：“福王时，命以户部四川司主事兼兵部职方司督理江南，清饷核兵。
及南都不守，符甲督饷姑苏，适各邑解到十三万两有奇，胥役劝暂充行橐，且分给各役避乱。符甲曰：‘吾生来不染私尘，况此乃帑物，谁敢轻动！’悉批发原解州县领回。
乙酉，典试粤东，翕然号得人。擢礼科右给事中。三月之内，章奏三十余上。诋恶太切，自度不能容，引疾乞归。”
↑  道光《晋江县志·郭符甲》：“以户部四川司主事兼兵部职方司督理江南，清饷核兵；擢礼、户右给事中。以疾乞归。”
↑  《南疆绎史·绎史摭遗卷二》：“泉州破，故南京户部主事郭符甲举兵谋恢复，战殁。尸暴七日如生，乡人义而葬之。符甲，晋江人；崇祯癸未进士。”
↑  《竹间十日话》：郭符甲“国变后逃建宁山中”。
1 2  《明季三朝野史》：“隆武元年丙戌……九月，虏入泉州，原任大学士蒋德璟死之。原任南京户部主事郭符甲，举兵山中，谋恢复；战殁，尸七日如生，乡人义而葬之。”
1 2 3  《小腆紀傳》：“郭符甲，晉江人。崇禎癸未進士，官南京戶部主事。國變後，家居。丁亥朱成功會師泉州之桃花山，符甲與邑紳沈佺期起兵應之。戰歿，屍暴七日如生；鄉人義而葬之。我朝賜通謚，曰「節愍」。”
↑  乾隆《泉州府志·郭符甲》：“时闽地沧桑，叹曰：‘吾散发入山，早知有今日。然崖山航海，块肉犹存；小楼三年，黄冠归请死，吾分也。倘机犹有待，敢遽伏一剑以塞责乎！’
适惠、溪、永、德、大田、尤溪各乡勇迎符甲至永为帅，分部五镇，以林忠、颜昌儒、郑英达、李锡燕、周天麟统之，恢复永、德二邑。”
↑  洪旭《王忠孝传》：“丁亥夏，（王忠孝）与鸿逵、成功，及光禄卿诸葛倬、都宪沈佺期、职方郎张正声、礼科郭符甲、翰林林垐、御史林兰友，同时举事，收复郡邑，义声大振。”
1 2 3 4 5  道光《晋江县志·郭符甲》：“时闽地沧桑，符甲鸠义旅分守永春等县。见势不支，因冠带望南再拜，从容自缢。七日，颜色如生，蝇蚁不敢犯。特祀学宫，春秋配祭，永人亦列户祀之。”
1 2  《竹间十日话》：“顺治五年建州变，被执不屈，身受数刀，脱永春山中，绝粒经死。有丐者义之，抚尸而恸，负齿发头颅瘗山麓。僧性原时见精魂往来山间。”“《节义文章》以为自经于永春山中今上场堡，求符甲葬处不可得。时当变革，二百年来复无好事者为之访求。后人何不于上场堡立石识之，亦具衣冠葬之遗意也。”
1 2 3 4  乾隆《泉州府志·郭符甲》：“及大清兵入泉，长驱莫阻。郑英达、颜昌儒守东关太平镇，惧势不敌，密约献降，引兵由永城逼上场堡。
符甲率亲军迎战，身被数创，退入堡，绝粒不死。因冠带望南再拜，从容自经。
时大将马得功屯劄堡外李园，从小楼搜获，向梁上解下，以一扉舁出，气未绝，拱手语曰：‘先生何自苦！东南未尽平，愿相托重！’符甲瞪目曰：‘ 欲杀、欲割由汝，尽忠、尽节在吾！’再三劝降，不从。得功曰：‘郭公志不可夺矣！’命持刀就扉上斫其首，血流所渍，草尽枯；其地至今不生寸草。
七日，颜色如生，苍蝇、虫蚁不敢犯；夜中闻空中人马声，火光闪闪。得功令备棺衾，礼殓拜奠焉。
颜昌儒、郑英达既降，得功原许以官。旋军后，带至郡，恶其卖主，斩于市，人称快焉。
事闻，永明王赠兵部尚书，建祠旌忠，特祀学宫，春秋配祭。永人亦列户祀之。”
1 2 3 4  《續明紀事本末·卷十五·諸方義旅》：“在籍御史沈佺期、光祿寺卿林橋升、戶部主事郭符甲、推官諸葛斌起兵泉州。符甲家居，與佺期等誓眾起兵，親身督戰；遍體皆創，斗猶不止。或斷其首，乃僕：暴屍七日，面如生。鄉人義而葬之。佺期後沒於臺灣。”
↑  《續明紀事本末·卷十六·東南殉節》：“兵科給事郭符甲，體被數創死。”
1 2  《魯之春秋》：監國自丙戌十一月入閩至長垣，軍聲頗振，晉江郭符甲、平和會慶、顏榮皆起兵應之。羅源知縣朱丕丞、寧德知縣錢楷皆以城降。攻克建寧、邵武、興化、三府，福寧一州，海澄、漳浦等三十餘縣。迨至己丑四月，所得者先後復失。其殉難者：……符甲、慶、榮兵敗死；……。符甲，字輔伯，號介菴，之蕃同年進士，授戶部主事，監國擢兵科給事中，監建海軍。建寧破，符甲帥五百人，戰於海上，五百人皆死。符甲走永春，被執不屈死，屍彌月不腐，里人葬之於海島。
↑  《竹间十日话》：“或云死于海上。”
↑  《闽中理学渊源考·郭介庵先生符甲》：“著有《墨诀》、《易诀》、《大小题笔要八法》行于世。”
↑  乾隆《泉州府志·郭符甲》：“著有《墨诀》、《易诀》、《大小题笔要八法》行世。”
↑  道光《晋江县志·郭符甲》：“著有《墨诀》、《易诀》、《大小题笔要》行世。”
↑  《靜志居詩話》：“郭符甲，字輔伯，晉江人。崇禎癸未進士，站沒，葬海島中。顧漢石懸首錢塘，六月無蠅。郭輔伯戰死海澨，五百人尸糜爛，而四體不腐。忠義之足以感天地萬物也。題寓園松徑云：‘長風何處起，清響落曾湍。忽聽晴空雨，翻飛午院寒。蒼鱗移漢殿，鐵幹老秦官。即此開三徑，徘徊盡日看。’”